Titanium

„Titanium“ je skladba francúzskeho DJa Davida Guettu, ktorá obsahuje vokály austrálskej speváčky Sii Furler. Skladba pochádza z Guettovho piateho štúdiového albumu Nothing But the Beat, pričom ju napísali Sia Furler, Guetta, Giorgio Tuinfort a Afrojack. Produkovali ju takisto Guetta, Tuinfort a Afrojack. Skladba „Titanium“ bola pôvodne dňa 8. augusta 2011 vydaná vo forme digital download ako prvý z troch propagačných singlov z albumu. Neskôr v decembri 2011 bola vydaná ako štvrtý singel z albumu. Skladba pôvodne obsahovala vokály americkej speváčky Mary J. Blige, ktorej verzia skladby prenikla na internet v júli 2011.

„Titanium“ je balada, ktorá je tvorená zo žánrov pop, house a urban-dance. Text piesne hovorí o vnútornej sile. Skladba sa dostala do prvej desiatky v Austrálii, Rakúsku, Dánsku, Fínsku, Francúzsku, Nemecku, Maďarsku, Írsku, Holandsku, Novom Zélande, Nórsku, Španielsku, Švédsku, Švajčiarsku a Spojenom kráľovstve. Takisto sa dostala do prvej dvadsiatky v Kanade. Hudobné video k piesni malo premiéru dňa 21. decembra 2011, ale neukazuje ani Guettu ani Siu Furler. Namiesto toho sa video zameriava na mladého chlapca, hraného Ryanom Leem, s nadprirodzenými silami.

Zloženie
Skladba „Titanium“ bola označená ako "emotívna balada", ktorá je tvorená zo žánrov pop, house a urban-dance. Podľa hudobnej stránky vydanej na Musicnotes.com spoločnosťou Sony/ATV Music Publishing je skladba zložená v celom takte s tempom 126 úderov za minútu. Zvuky brnkania na gitare sú porovnávané s tými v skladbe „Every Breath You Take“.

Zoznam skladieb
Digital EP
„Titanium“ (featuring Sia) [Alesso Remix] – 6:43
„Titanium“ (featuring Sia) [Nicki Romero Remix] – 5:40
„Titanium“ (featuring Sia) [Arno Cost Remix] – 7:02
„Titanium“ (featuring Sia) [Gregori Klosman Remix] – 6:23
„Titanium“ (featuring Sia) [Extended Version] – 5:12

Zostava a personál
Afrojack – texty, produkcia, mixovanie hudby
Sia Furler – spev, texty
David Guetta – texty, produkcia, mixovanie hudby
Giorgio Tuinfort – texty, produkcia

Rebríčky a certifikácie

Týždenné pozície v rebríčkoch

Certifikácie

Koncoročné pozície v rebríčkoch

História vydaní

Referencie

Zdroj

Single z 2011
Piesne z 2011
Single Davida Guettu
Piesne Davida Guettu
Single Sii Furler
Piesne Sii Furler
Electropopové balady